Ja see ei vaja meeletut väljaminekut rahalises mõttes. Kõike saab korraldada üliluksuslikult, kõike saab korraldada täiesti mõistlikul viisil. Peamine on see, et need on hetked, mil astud oma purgist välja ja imetled ja lähed elu endaga kaasa. Õhtul koju  saabudes on aga tunne, nagu oleksid saabunud seiklusrikkalt ekspeditsioonilt. Sa ei mäleta hiljem, et ei saanud viiekäigulist lõunat süüa. Aga seda, et oli maailma äge päev - seda ei unusta keegi. Lisaks toredale päevale oled ka ühe sentimeetri võrra laiendanud maailmapilti nii endal kui lapsel. Kogemuse võrra rikkamad olete mõlemad niikuinii.